钦定古今图书集成/理学汇编/文学典/第099卷 > 唐元殊
## 钦定古今图书集成/理学汇编/文学典/第099卷 > 唐元殊

按《广西通志》：“元殊，字同卿，临桂人。父淳，贰汀州时，元
殊甫九岁。过太守署观牡丹，索笔赋之。守以为夙构，
命别赋，立就数十言，体裁特出，守大异之。正德丙子，
年十四，乡举第一。元殊任达不羁，性喜饮，饮数斗即
跳舞作狂态，运笔藻思，涌涌若有神。好事者叩所作，
必俟酣乃渍墨投楮云：里中任唐旧有诗名，及见元
殊作，辄惊叹。”然元殊亦服唐，互相推重。